Diari Oficial de la Generalitat Valenciana


Sumari del DOGV 1872, del 29-09-1992 (1992/825983)

ORDRE de 10 de setembre de 1992, de la Conselleria de Treball i Afers Socials, per la qual es modifica un article de l'Ordre de 19 de febrer de 1992, sobre ajudes equivalents a la jubilació anticipada de treballadors residents en la Comunitat Valenciana (DOGV núm. 1.750, de 24 de març de 1992).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/10/(1)/dof/vci/html**

### Dades del document

Número de DOGV
:   1872

Data del DOGV
:   29-09-1992

Secció del DOGV
:   DISPOSICIONS GENERALS

Número del document
:   1992/825983


Data del document
:   10-09-1992

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 10 de setembre de 1992, de la Conselleria de Treball i Afers Socials, amb la qual es modifica un article de l'Ordre de 19 de febrer de 1992, sobre ajudes equivalents a la jubilació anticipada de treballadors residents en la Comunitat Valenciana (DOGV núm. 1.750, de 24 de març de 1992).  
El Reial Decret 268/85, de 23 de gener, regula el traspàs de competències de l'Administració central a la Generalitat Valenciana quant a la gestió de les ajudes a empreses per a la jubilació anticipada de treballadors. L'Ordre de la Conselleria de Treball i Afers Socials de 19 de febrer de 1992 regula aquest tipus d'ajudes.  
l'article novè de l?esmentada ordre regula un tipus d'ajudes de caràcter excepcional que es finança amb fons propis de la Generalitat Valenciana i que pretén finançar el cost dels convenis especials de cotització que establesquen aquells treballadors. L'aparició de l?Ordre del Ministeri de Treball i Seguretat Social de 18 de juliol de 1991, per la qual es regula exhaustivament el conveni especial, obliga a fer-hi unes adaptacions.  
Per això, d'acord amb la disposició final segona del Decret 12/1992, de 16 de gener, del Govern valencià, i fent ús de les facultats que em confereixen la Llei 5/83, de 30 de desembre, del Govern valencià i el Decret 144/92, de 30 de juliol, pel qual s'aprova el Reglament Orgànic i Funcional de la Conselleria de Treball i Afers Socials (DOGV núm. 1.840, de 05.08.92),  
ORDENE  
Article únic  
Es dóna una nova redacció a l'article novè de l?Ordre de la Conselleria de Treball i Afers Socials de 19 de febrer de 1992, sobre ajudes equivalents a la jubilació anticipada de treballadors residents en la Comunitat Valenciana (DOGV núm. 1.750, de 24.03.92), que queda redactat així:  
«Article novè  
La Conselleria de Treball i Afers Socials podrà concedir ajudes a aquells treballadors majors de 52 anys i menors de 60 que pertanyen a empreses en crisi, que haguessen cessat en aquestes en virtut d'expedient de regulació d'ocupació i que havent esgotat les prestacions contributives per desocupació, haguessen subscrit amb la Seguretat Social el corresponent conveni especial de cotització regulat per l'Ordre del Ministeri de Treball i Seguretat Social de 18 de juliol de 1991.  
Així mateix, també es podran concedir ajudes als treballadors majors de 55 anys i menors de 60 que pertanyen a empreses en crisi, que haguessen cessat en aquestes en virtut d'expedient de regulació d'ocupació i que, havent esgotat les prestacions contributives per desocupació, haguessen subscrit anteriorment un conveni especial de cotització amb la Seguretat Social d'acord amb l'Ordre de 30 d'octubre de 1985, sempre que aquest continuàs produint els seus efectes durant 1992.  
Les ajudes regulades en aquest article se subvencionaran totalment o parcial del cost anual dels referits convenis amb càrrec a fons propis de la Generalitat Valenciana.  
El pagament de les esmentades ajudes es podrà fer efectiu d'una sola vegada amb la justificació acreditativa exigida en la resolució de concessió, o bé anualment, amb la presentació dels rebuts de pagament que estableix la Tresoreria de la Seguretat Socials».  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana. No obstant això, les ajudes que aquesta estableix produiran els seus efectes des del dia 1 de gener de 1992.  
València, 10 de setembre de 1992.  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI